cyanic-selkie/wikianc huggingface dataset:
Улаанбаатар хотын нийтийн төв номын сан
Сан хөмрөг
Уншлагын А танхимд байгалийн шинжлэх ухаан, эрүүлийг хамгаалах, анагаах ухаан, хэл бичиг, утга зохиол, уран зохиол, урлаг, шашин, гүн ухаан, сэтгэл судлалын 37000 орчим монгол, гадаад хэлээрх номтой.
Уншлагын Б танхим буюу нийгмийн шинжлэх ухааны танхимд техникийн шинжлэх ухаан, ХАА ба ойн аж ахуйн шинжлэх, нийгмийн шинжлэх ухаан, түүх, эдийн засаг улс төр, төр эрх хууль цааз, цэргийн шинжлэх ухаан, соёл, шинжлэх ухаан, гэгээрэл, боловсролын 33000 номын фондтой.
Америкийн соёл мэдээллийн төвийн уншлагын танхим нь англи хэлээр 2500 орчим сүүлийн үеийн ном зохиолоос гадна олон улсын шалгалтад бэлтгэгчдэд зориулсан ном, СД материалаар бүрдүүлэлт хийсэн. Мөн цахим ном уншигч киндл төхөөрөмжийг гэрээр олгож үйлчилдэг.
Олон нийтийн ажлууд
Нийтийн номын сангийн үндсэн үүрэг бол нийгмийн бүх гишүүдэд үйлчлэх бөгөөд номын сан, ном зүйн үйлчилгээ үзүүлээд зогсохгүй олон нийтийг соён гэгээрүүлэх, сурч боловсрох насан туршийн хэрэгцээг хангах бүхий л үйл ажиллагааг зохион байгуулдаг. Улаанбаатар хотын төв номын сан хөгжлийнхөө явцад ном хэвлэлийн сан хөмрөгийг олон нийтэд сурталчлах, олон нийтийг үйл ажиллагаандаа татан оролцуулах, уншигчдын эрэлт хүсэлтэд нийцсэн, нийгмийн идэвхийг нэмэгдүүлэх зорилгоор хөтөлбөр, соёл олон нийтийн ажлыг төрөл бүрийн арга, хэлбэрээр сурталчлан таниулсаар ирсэн.
Цахим холбоос
Ангилал:Монголын номын сан
Килиан Мбаппе
Килиан Мбаппе Лоттен (франц. Kylian Mbappé Lottin; ​[kiljan (ɛ)mbape lɔtɛ̃]; 1998 оны 12-р сарын 20-нд Парис хотын XIX-р тойрогт төрсөн) - францын хөлбөмбөгчин, «Пари Сен-Жермен» клуб болон Францын шигшээ багийн довтлогч. 2018 оны Дэлхийн аварга шалгаруулах тэмцээний хамгийн шилдэг залуу тоглогч бөгөөд дэлхийн аварга юм.
Намтар
Түүний эцэг нь Камерунаас гаралтай Вильфрид гэж хөлбөмбөгийн "Бонди" клубийн хөлбөмбөгийн сургуулийн дасгалжуулагч хийж байсан, эх нь алжир гаралтай Файза (төрсөн овог нь Ламари) мергэжлийн гандбол тоглогч байсан. Эцэг Вильфридийн өргөж авсан хүү Жирес Кембо-Экоко, мөн мэргэжлийн хөлбөмбөгчин болсон.
Килиан Мбаппе эцгийнхээ дэмжлэгээр "Клерфонтэн" гэж хөлбөмбөгийн сургуульд орсон. Энэ сургуулийг алдарт Тьерри Анри болон Лилиан Тюрам нар сурч төгссөн юм.
13 настайдаа тэрээр "Реал Мадрид" руу шилжих боломж олдсон тул клубийн залуучуудын багт ажиллаж байсан Зинедин Зидан түүнийг сонирхож байв. Гэвч Мбаппе болон түүний эцэгтэй ярилцсаны дараа Испани руу нүүхгүй байхаар шийдсэнийг дуулжээ. Хоёр жилийн дараа 15 настай Мбаппе "Монако" клубтэй анхны мэргэжлийн гэрээгээ байгуулав. Тэрээр 400,000 еврогийн гарын үсэг зурсан урамшуулал, академийн тоглогчийн сар бүр 600-700 еврогийн цалин авдаг болжээ.
Ангилал:Францын хөлбөмбөгчин Ангилал:Хөлбөмбөгийн дэлхийн аварга Ангилал:1998 онд төрсөн
2015 Булган
Наадамд шөвгөрсөн бөхчүүд
#
Жөнжи улсын их сургууль
Жөнжи улсын их сургууль (товч. ЖЖУИС; 國立政治大學) — Тайвань орны Тайбэйд байгаа, 1927 онд үүсэн байгуулагдсан их сургууль.
Цахим холбоос
Ангилал:Тайваний их дээд сургууль Ангилал:Тайбэй
Приютное
Приютное (Приютное, Амтя-Нур ) — Халимаг орны Приютнийн районы төв, 6010 хүнтэй суурин.
Зүүлт
Ангилал:Халимагийн суурин
Эгзэгтэй муж
Олон програм зэрэг хамтран ажиллах үед тэдгээрийн дунд ашиглагдаж буй мэдээлэл, төхөөрөмж зэрэгт нэг дор олон хандалт үүсгэхгүй байх үүднээс эгзэгтэй мужийн асуудал яригддаг. Өөрөөр хэлбэл процессууд дундаа ашигладаг функц, хүснэгт зэрэгт хандсан тухайн процессын өөрийнх нь кодын хэсгийг эгзэгтэй муж гэнэ. Тухайн эгзэгтэй муж нь тодорхой хугацаанд нээгдэж, хаагдах ба түүнд хандахыг хүссэн процесс, таск зэрэг нь хүсэлт үлдээн хэсэг хугацаанд хүлээлтийн горимд ордог. Иймээс процесс эсвэл таск нь эгзэгтэй мужид орж гарч байгааг зохицуулах механизмууд бий болжээ. Жишээ нь Семафор.
Эгзэгтэй мужийн асуудал
N тооны процессоос тогтсон систем байна гэж төсөөл. {P0, P1, P2.... Pn-1 г.м} Процесс бүрт эгзэгтэй муж гэж байх ба тэр хэсэг нь уг процессуудын дундын эзэмшлийн хувьсагч, хүснэгт, аль эсвэл өгөгдлийг өөрчилдөг гэж үзье. Зэрэг хандалт хийгдэх үед маш том асуудал үүсэх учраас үйлдлийн системийн гол үүрэг бол эгзэгтэй мужид нэг дор нэгээс олон процесс оруулахгүй байх явдал. Энэ асуудлыг шийдэхийн тулд процессуудыг хамтран ажилуулж чадахуйц нь зохицуулах механизм боловсруулах хэрэгтэй. Процесс болгон эгзэгтэй муж руу орохын өмнө хүсэлт явуулдаг байх ёстой. Механизмын энэ хэсгийг хэрэгжүүлж буй кодыг оролтын хэсэг гэнэ. Хүсэлт явуулж зөвшөөрөл авсны үндсэн дээр эгзэгтэй мужид нэвтэрсэн процесс гаралтын кодын хэсэгт дуусна. Үлдсэн бусад кодыг үлдэгдэл хэсэг гэнэ.
Онол(ерөнхий)
Процесс болгон эгзэгтэй муж руу орохын өмнө хүсэлт явуулдаг байх ёстой. Механизмын энэ хэсгийг хэрэгжүүлж буй кодыг оролтын хэсэг гэнэ. Хүсэлт явуулж зөвшөөрөл авсны үндсэн дээр эгзэгтэй мужид нэвтэрсэн процесс гаралтын кодын хэсэгт дуусна. Үлдсэн бусад кодыг үлдэгдэл хэсэг гэнэ. Зэрэг хандалт хийгдэх үед маш том асуудал үүсэх учраас үйлдлийн системийн гол үүрэг бол эгзэгтэй мужид нэг дор нэгээс олон процесс оруулахгүй байх явдал. Энэ асуудлыг шийдэхийн тулд процессуудыг хамтран ажилуулж чадахуйц нь зохицуулах механизм боловсруулах хэрэгтэй. Процесс болгон эгзэгтэй муж руу орохын өмнө хүсэлт явуулдаг байх ёстой. Механизмын энэ хэсгийг хэрэгжүүлж буй кодыг оролтын хэсэг гэнэ.
Эгзэгтэй мужийн асуудлыг шийдэхийн тулд дараах шаардлагуудыг хангасан байх шаардлагатай. 1. Давхар нэвтрэлтийг хорих (Mutual exclusion) Хэрэв нэг процесс эгзэгтэй мужид нэвтэрсэн бол өөр процесс үл нэвтрүүлэх 2. Явцыг дэмжих (progress) Өөр ямар ч процессд эгзэгтэй муж үүсээгүй байхад процесс түүнийг хүлээх ёсгүй. 3. Дамжсан хүлээлт (bounded waiting) Процесс тодорхой хугацаанд л эгзэгтэй мужид байх ёстой.
Эгзэгтэй муж талаар ойлголт
Process A: Process B:
Аппликэйшн түвшний эгзэгтэй муж
Аппликэйшн түвшний эгзэгтэй муж нь ихэвчлэн санах ойн тухайн хэсгийг аль процесс эзллэх тухайд яригддаг.
Win32 API санд эгзэгтэй мужийг шийдэх жишээ код
Кернелийн түвшиний эгзэгтэй муж
Кернелийн түвшинд эгзэгтэй муж нь процессууд болон хуулбар процессууд хоорондоо зөрчилдөлгүй ажиллах боломжыг хангаж өгдөг.
Зарим үйлдлийн систем нэг зэрэг олон эгзэгтэй муж /холбоотой процессууд бүрт нэг/ үүсгэж ажилладаг.
Диспетчер нь процессуудыг хооронд нь зохицуулах ба эгзэгтэй мужид байгаа процессыг дараа биелүүлэхээр түр зогсоох эсвэл эгзэгтэй мужаас гартал нь хүлээсний дараа дараагын процессд эгзэгтэй муж олгох зэргийг хариуцна.
Эгзэгтэй мужийн төвшин
Кернелийн түвшинд эгзэгтэй муж нь процессууд болон хуулбар процессууд хоорондоо зөрчилдөлгүй ажиллах боломжыг хангаж өгдөг. Зарим үйлдлийн систем нэг зэрэг олон эгзэгтэй муж /холбоотой процессууд бүрт нэг/ үүсгэж ажилладаг.
Эгзэгтэй муж өгөгдлийн бүтэц онцлох хэсэг
Зэрэгцээ програмчлал онд код сэдвээр хуваагддаг.Процесс болгон эгзэгтэй муж руу орохын өмнө хүсэлт явуулдаг байх ёстой. Механизмын энэ хэсгийг хэрэгжүүлж буй кодыг оролтын хэсэг гэнэ. Хүсэлт явуулж зөвшөөрөл авсны үндсэн дээр эгзэгтэй мужид нэвтэрсэн процесс гаралтын кодын хэсэгт дуусна. Үлдсэн бусад кодыг үлдэгдэл хэсэг гэнэ. Эгзэгтэй мужийн асуудлыг шийдэхийн тулд дараах шаардлагуудыг хангасан байх шаардлагатай. 1. Давхар нэвтрэлтийг хорих (Mutual exclusion) Хэрэв нэг процесс эгзэгтэй мужид нэвтэрсэн бол өөр процесс үл нэвтрүүлэх 2. Явцыг дэмжих (progress) Өөр ямар ч процессд эгзэгтэй муж үүсээгүй байхад процесс түүнийг хүлээх ёсгүй. 3. Дамжсан хүлээлт (bounded waiting) Процесс тодорхой хугацаанд л эгзэгтэй мужид байх ёстой.Зэрэгцээгээр хооронд хувааж чадахгүй байгаа өгөгдлийгхэрэгжүүлэх хувьсагч нь улмаар маш хэцүү байдаг байх.Элементийг хайж утас зүгээр л тодорхой хугацааны дараа түүнийг устгаж болно. Код нь хүлээгдэж буй үр дүнг үзүүлдэг болохыг баталгаажуулдаг
Боловсрол, шинжлэх ухааны яам (ОХУ)
ОХУ-ын Боловсрол, шинжлэх ухааны яам ( орос. Министерство образования и науки Российской Федерации эсвэл Оросын Минобрнауки) нь 2004 оны 3-р сараас 2018 оны 5-р сар хүртэл үйл ажиллагаагаа явуулж байсан. Энэ нь ОХУ- д шинжлэх ухааны байгууллагууд, боловсрол, сургуулийн магадлан итгэмжлэлийг хянах үүрэгтэй. Тус агентлаг нь Москва хотын төв захиргааны тойргийн Тверской дүүрэгт төв байртай байжээ.
ОХУ-ын Боловсрол, Шинжлэх Ухааны Яам Байгуулагдсан нь
ОХУ-ын Боловсрол, шинжлэх ухааны яам (ОХУ-ын БСШУЯ) нь 2004 оны 3-р сарын 9-нд ОХУ-ын Ерөнхийлөгчийн N 314-р зарлигаар байгуулагдсан. Тус яам хуучнаар ОХУ-ын Боловсролын яамны үйл ажиллагааны чиглэлээр зохицуулалтын эрх зүйн актуудыг батлахтай холбоотой чиг үүргийг, мөн шинжлэх ухааны салбарт зохицуулагдсан эрх зүйн актуудыг хэрэгжүүлэхтэй холбоотой чиг үүргийг олж авсан. ОХУ-ын Аж үйлдвэр, шинжлэх ухаан, технологийн яамыг татан буулгаж, ОХУ-ын патент, худалдааны тэмдгийн агентлагийн үйл ажиллагааны чиглэлээр зохицуулалтын эрх зүйн актуудыг батлахтай холбогдсон чиг үүргийг тулгуурлаж ажилладаг байсан.
Бие даасан 2 яам бий болсон нь
2018 оны 5-р сарын 15-ны өдөр Боловсрол, шинжлэх ухааны яам Боловсролын яама ( орос. Министерство просвещения, шууд утгаар нь "Гэгээрлийн яам") ба Шинжлэх ухаан, дээд боловсролын яам ( орос. Министерство науки и высшего образования) гэж 2 хуваагдав. Эхнийх нь тус улсын дунд сургууль, мэргэжлийн боловсролын сургуулиудыг хянах бол харин сүүлийнх нь их дээд сургууль, судалгааны байгууллагуудыг удирдах ёстой. 2013–2018 онд ОХУ-ын Шинжлэх Ухааны Академийн байгууллагуудыг удирдаж байсан Холбооны Шинжлэх Ухааны Байгууллага (ФАСО) одоо Шинжлэх ухаан, Дээд боловсролын яамны бүрэлдэхүүнд орно. Холбогдох гүйцэтгэх захирамжид Ерөнхийлөгч Владимир Путин гарын үсэг зуржээ.
Ангилал:Боловсролын яам Ангилал:Шинжлэх ухааны яам Боловсрол, шинжлэх ухааны яам
ОХУ-ын Гадаад тагнуулын алба
1991 оны 12 дугаар сард ОХУ-ын Гадаад тагнуулын алба нь ЗХУ-ын Улсын Аюулгүй байдлын Хорооны (КГБ) Нэгдүгээр Ерөнхий Газар (ЗХУ-ын УАБГ-ын Хилийн цэрэг) ба ЗХУ-ын Тагнуулын төв албаны албан ёсны залгамжлагч болон байгуулагджээ.
Одоогийн байдлаар ОХУ-ын Гадаад тагнуулын албаны үйл ажиллагааг 1996 оны 1-р сарын 10-ны өдрийн "Гадаад тагнуулын тухай" ОХУ-ын холбооны хуулиар зохицуулдаг байна.
Алдартай ажилчид
Васильев Игорь Владимирович-ОХУ-ын Киров мужийн захирагч.
Груздев Владимир Сергеевич  - бизнес эрхлэгч, Тула мужийн захирагч асан.
Дмитриев Михаил Аркадьевич-цэрэг-техникийн хамтын ажиллагааны Холбооны албаны дарга асан.
Анатолий А.Корендясев- Тав дахь хурлын Төрийн Думын депутат.
Лебедев Сергей Николаевич-Тусгаар Улсуудын Хамтын нөхөрлөлийн орнуудын Гүйцэтгэх нарийн бичгийн дарга (2007 оны 10-р сараас өнөөг хүртэл), оросын тагнуулын ажилтан, 2000-2007 онд ОХУ-ын Гадаад тагнуулын албаны захирал, армийн генерал.
Григорий А.Рапота нь Холбооны Улсын Төрийн нарийн бичгийн дарга юм.
Чиркунов Олег Анатольевич-Пермийн мужийн захирагч асан.
Якунин Владимир Иванович - "Оросын төмөр зам"ХК-ийн Ерөнхийлөгч асан. Ангилал:Оросын тагнуулын алба Ангилал:1991 онд байгуулагдсан
Програмын алдаа
Програмын алдаа буюу Програм хангамжийн алдаа (Software bug, эсвэл зүгээр Баг / Bug ч гэдэг) нь аливаа програмыг хэвийн бус буюу төлөвлөгдөөгүй байдлаар ажиллахад хүргэх програм хангамжийн зохиомж, хөгжүүлэлт, эсвэл үйл ажиллагааны үед гаргасан алдаа юм. Алдааг засах үйл явцыг дебаг (Debug, Debugging) гэнэ.
Ихээхэн хэмжээний алдаанууд агуулсан эсвэл үйл ажиллагаандаа ноцтойгоор саад болдог алдаануудийг алдаатай програм (buggy) гэдэг. Програм дахь алдаануудийг нарийвчилвал алдааны, доголдлын, эвдрэлийн, асуудлын, саад тотгор, өөрчлөлтийн мэдээллүүд гэх мэтчилэн голдуу танигддаг.
Зарим алдаанууд програмын үйл ажиллагаанд маш багахан нөлөөтэй ба удаан хугацаагаар илрэхгүй байдаг. Илүү ноцтой алдаанууд нь програмыг гацаах юмуу эвдэх нөлөөтэй бөгөөд системийн цоорхойг үүсгэх алдаа нь системийн аюулгүй байдалд сөргөөр нөлөөлдөг.
Дрис Мертенс
Дрис Мертен (Dries Mertens; 1987 оны тавдугаар сарын 6-нд Лёвен хотод төрсөн) — Бельгийн хөлбөмбөгчин бөгөөд Италийн «Наполи» болон Бельгийн шигшээд тоглодог.
2011 оны зургаадугаар сарын 28-нд Эредивизийн «ПСВ» баг 13 сая еврогоор элсүүлсэн юм. Тэнд анхны улиралдаа лигийн 33 тоглолтонд 21 гоолджээ.
«Наполи» түүнийг 2013 оны зургаадугаар сарын 16-нд элсүүлсэн бөгөөд 9.5 сая евро зарцуулсан гэжээ. Анхны улиралдаа лигийн 33 тоглолтонд 11 гоолдсон байна.
Гаднын холбоос
Ангилал:Бельгийн шигшээ багийн хөлбөмбөгчин Ангилал:Хөлбөмбөгийн хагас хамгаалагч Ангилал:Хөлбөмбөгийн довтлогч Ангилал:Ээндрахт Аалст багийн тоглогч Ангилал:АГОВВ багийн тоглогч Ангилал:Утрехт багийн тоглогч Ангилал:ПСВ багийн тоглогч Ангилал:Наполи багийн тоглогч Ангилал:Бельгичүүд Ангилал:1987 онд төрсөн
2020 оны Хэнтий аймгийн наадам
Хүчит бөхийн барилдааныг аймгийн хурц арслан П.Ганболд, С.Ариунбилэг нар магнайлан барилдлаа.
Жөнгун Үндэсний Их Сургууль
Жөнгун Үндэсний Их Сургууль (товч. ЖҮИС; 國立成功大學) — Тайвань орны Тайнаньд байгаа, 1931 онд үүсэн байгуулагдсан их сургууль.
Ангилал:Тайванийн их сургууль Ангилал:Тайнань Ангилал:1931 онд байгуулагдсан
2015 оны Говь-Алтай аймгийн наадам
Наадамд шөвгөрсөн бөхчүүд
#
Морьтой ч болоосой 2
« Морьтой ч болоосой 2 » — 1993 онд бүтсэн Монголын уран сайхны кино.
Агуулга
Энэ кинонд Морьтой ч болоосой киноны гол баатруудын 30 жилийн дараах амьдрал хэрхэн өөрчлөгдсөн тухай хошин инээдмийн аясаар үзүүлж, угийн зальтай наймаачин эр Гончиг залуу авгай авч, компанийн захирал болж баяжсан бол адуучин Дондог, жолооч Янжмаа хоёр гэрлэж хөдөө нутагтаа аж амьдралаа тохинуулан буй үйл явдлын өрнөлөөр тэдний өнөө үеийн амьдралын өнгө төрхийг тодруулан гаргажээ. .
Бор гөрөөс
Бор гөрөөс (Capreolus pygargus) нь Бугынхан овогт багтах, зүүн хойд Азид тархсан хөхтөн амьтан юм. Өнгийн хувьд хувьсамтгай, өвлийн улиралд их биеийн өнгө бараан сараал, толгой, нуруу биеийн хажуу тал бор шаргал хэвлийн болон дотор тал цайвар шаргал. Зуны зүс биеийн бүх хэсэгтээ нэгэн жигд улаан шаргал. Тана цагаан. Тана өвөл тодорч зуны улиралд бүдгэрнэ. Биеийн урт 127-137 см, жин 28-40 кг. Янзага 1,4-2,5 кг жинтэй нуруугаараа цоохор толботой. Том чихтэй, урт хөл, урт хүзүүтэй, хойд мөчнүүд нь урдхаас уртавтар боловч нуруу тэгш. Сүүл оготор богино, үснийхээ доороос бараг харагдахгүй, сүүлээ тойроод цагаан үстэй байдаг. Эрэгчнийг гур гэнэ, эвэртэй; эмэгчнийг зүр гэнэ, эвэргүй. Гурын эвэр суурь хэсгээрээ бахим бөгөөд дунджаар 28-33 см урт, эврийн далайц /эврийн төгсгөл хоорондын зай/ 17-26 см хүрнэ. Бие гүйцсэн гур 3 салаа эвэртэй. Монгол оронд байх бор гөрөөсний эвэр нэлээд урт, заримдаа 45 сантиметр хүрдэг. Эвэр нь 5-8 настайдаа хэмжээндээ хүрч өсөөд 6 наснаас дээш эврийн жин, хэмжээ нь багасаж ирдэг. Зүр нь биеийн хэмжээ жингээр эрэгчнээсээ арай багавтар, өнгө зүс бараг ижил байдаг.
Тархац, байршил нутаг
Алтайн нуруу, Хангай, Хэнтий, Хянганы уулсын ойт хээр, ойн бүсийн шилмүүст болон хар мод холимог ойгоор тархан амьдардаг. Бор гөрөөсийг Европын орнуудад буга гэж нэрлэдэг.
Амьдралын онцлог
Бор гөрөөс зуны улиралд сор шим сайтай өвс тэжээл бүхий нуга хөндий, ойн цоорхойгоор бэлчих ба төрөл бүрийн мөөг, жимсийг идэш хоолоо болгоно. Өвлийн улиралд модны мөчир, бутлаг ургамлын иш, навч нахиа, модны холтос, хадны хаг зэргээр хооллох ба хужир мараатай газар очдог. Өсөж төрсөн, дасаж зохицсон нутагтаа идэш тэжээл элбэг байгаад байвал нүүдэл хийлгүй удаан суурьшин амьдардаг. Бор гөрөөсний ороо нь 8-9 дүгээр сард эхэлдэг. Гур нь огцом богинохон хашгирах мэт урамдан эмэгчнүүдээ дууддаг. Орооны дараа гур эврээ гээдэг ба 12 дугаар сараас шинээр цусан эвэр ургаж, дараа жилийн хавар 5 дугаар сард ясжиж гүйцдэг байна. Гур орооны үед нэг зүр дагаж хээлтүүлдэг боловч цөөн тохиолдолд 2-3-ыг хөөж хээлтүүлэх явдал байдаг ажээ. Зүр хээлээ 9 сар тээж хавар 5 дугаар сард 1-2, ховор тохиолдолд 3 хүртэл янзага төрүүлдэг. Янзага төрөхдөө цагаан цоохор толботой гардаг бөгөөд энэ нь түүнийг ямар нэг махчин амьтнаас хамгаалах өнгөлөн далдлалт болдог байна. Төрснийхөө дараа эхийнхээ сүүг хөхөж 7 хоног хөдөлгөөнгүй хярж хэвтдэг. 7-10 хоногийн дараа эхийгээ дагаж ойр зуур бэлчээрлэн ганц хоёр навч ногоо зулгааж эхэлдэг ажээ. Анх төрөхдөө үүдэн шүдтэй төрдөг ба 5-12 сартайдаа сүүн шүд нь байнгын ясан шүдээр солигдож дуусдаг байна. Гур 16, зүр 11-12 жил хүртэл наслах ажээ.
Экосистемд үзүүлэх нөлөө
Бор гөрөөс ургамлаар хооллох явцдаа ургамлын үр тарах, түгэн дэлгэрэхэд эерэг нөлөөлдөг. Сүргээрээ явдаггүй учир бусад туруутан амьтанд нөлөөлөх нөлөө байдаггүй. Түүнчлэн бор гөрөөс, халиун бугын адил ойн экосистемийн   бүтэц, найрлага бүрэлдэхэд чухал үүрэг гүйцэтгэдэг, ялангуяа бэлчиж, идээшлэх хэв шинжээрээ нөлөөлдөг. Бор гөрөөс томоохон махчин амьтдын гол идэш болж  хүнсний чухал үүсвэр болж өгдөг.
Цахим холбоос
Ангилал:Бугынхан
Москови
Эшлэл
Ангилал:7-р үеийн элемент
Нүцгэн уулын бэлд
« Нүцгэн уулын бэлд » — 1993 онд бүтсэн Монголын уран сайхны кино.
Агуулга
Улс орон хөгжлийн чиг баримжаа, нийгмийн тогтолцоо өөрчлөгдөж буй ороо бусгаа цагт өсвөр насныхан эцэг, эх төдийгүй нийгмийн хайр халамжийн гадна үлдэж, хувь заяа, ирээдүйгээрээ хэлмэгдэн хохирч буйг харуулж, өнгө булаалдсан уулын өндөрт эрхэлж байх учиртай үрс минь нүцгэн уулын бэлд хохирч үлдэх нь гэдэг санааг дэвшүүлсэн. .
Дамдины Цогтбаатар
Дамдины Цогтбаатар (1970 оны 1 сарын 14-нд Улаанбаатарт төрсөн) нь Монголын улс төрч, Гадаад хэргийн сайд асан, Дипломатч.
Намтар
Ангилал:Монголын байгаль орчин ба аялал жуулчлалын сайд Ангилал:Монголын барилга хот байгуулалтын сайд Ангилал:Монголын гадаад хэргийн сайд Ангилал:Монгол Улсын Их Хурлын гишүүн Ангилал:Улаанбаатарын улс төрч Ангилал:Монголын дипломатч Ангилал:Москвагийн Олон Улсын Харилцааны Улсын Хүрээлэнгийн төгсөгч Ангилал:Улаанбаатарын хүн Ангилал:Монголчууд Ангилал:1970 онд төрсөн
Мянган (овог)
Ангилал:Монгол овог аймаг
Гэгээрлийн үе
Ангилал:Гүн ухааны урсгал Ангилал:Түүхийн цаг хугацаа Ангилал:18-р зуун
Өсөхбаяр
Цол чимэг
Дархан аварга
Барилдааны амжилт
Даншгийн арслан Их шавийн Гэнэнгийн хүү Өсөхбаяр анх 1856 оны даншигт аавыгаа даган ирж зодоглоод нэг даваад буцсан бол хамгийн сүүлд 1876 онд 5 давжээ. Даншиг наадамд 1857 онд 10, 1862, 1868 онд 11 давж түрүүлэн, 1865 онд 6 давж шөвгөрсөн бол тусгай даншигт 1870 онд 10 давж түрүүлэн 1876 онд 5 давж шөвгөрсөн. Уул тайлгын наадамд 1860 онд 7, 1861, 1862, 1863, 1864, 1867 онд тус бүр 8, 1871 онд 6 давж 7 удаа түрүүлсэн.
Өсөхбаяр дархан аварга багахан шиг ханатай гэрт багтахааргүй том биетэй хүн байсан гэдэг. Мөн аваргын ач Дамбын Гончигсүрэнд хадаглагдаж байсан зодогны хоёр ханцуйны хооронд 1 м 93 см, ар зооны урт 50 см, өргөн нь 63 см байсан гэж Ж.Дамдин бичсэнээс үзэхэд Өсөхбаяр аварга лав 2 м 10 см гаруй өндөр хүн байжээ. Их насны морь унаж яваа нь даага унаж яваа юм шиг харагддаг байсах гэх яриа ч бий. Түүний дүү Түвдэн арслан гэж байжээ. Тэрээр 1868 оны их даншигт 9 даван шөвгийн 3-т үлдэн шөвгөрч (хар дээлт) хэмээх Мөнхжаргал (хожмын арслан)-д унаж арслан цол хүртсэн байна.
Дархан мэх
Олон угсраа мэхтэй, шуурхай барилдаантай гэжээ.
Ангилал:Дархан аварга Ангилал:Сүхбаатарынхан Ангилал:Монголчууд Ангилал:1835 онд төрсөн Ангилал:19-р эсвэл 20-р зуунд өнгөрсөн
Аамир Хан
Мохаммед Аамир Хуссайн Хан (1965 оны 3 сарын 14-нд төрсөн) нь Энэтхэгийн найруулагч, кино бүтээгч, телевизийн ток шоу хөтлөгч юм. 40 орчим жил хинди киноны салбарт хүчин зүтгэсэн тэрбээр Энэтхэгийн кино урлагийн хамгийн нөлөө бүхий, алдартай хүмүүсийн нэг билээ.
Цахим холбоос
Ангилал:Энэтхэгийн кино жүжигчин Ангилал:Дуу оруулагч Ангилал:Энэтхэгийн кино найруулагч Ангилал:Падма Бхушан одон шагналтан Ангилал:Падма Шри шагналтан Ангилал:Жүжигчин хүүхэд Ангилал:Энэтхэгчүүд Ангилал:1965 онд төрсөн
Песчаный
Песчаный (Песчаный) — Халимаг орны Приютнийн районы Песчаное сэлээний төв, 800 гаруй суурин.
Зүүлт
Ангилал:Халимагийн суурин
Цэвэгмид
Цэвэгмид нь Сэцэн хан аймгийн Жонон вангийн(бэйс Цанлигдоржийн) хошуу одоогийн Хэнтий аймгийн Баян-Адарга сумын нутагт 1850 оны орчим төрсөн үндэсний бөхийн дархан аварга цолтой бөх байв. Цэвэгмид аварга олон жил сайн барилдаж их даншигт 2 удаа, уул тайлгад 3 удаа нийтдээ Монгол наадмын түрүү үзүүрт 5 удаа үлдээд Богдын шавийн бөхөд буулгуулж байжээ.
Барилдааны амжилт
Анх 1874 оны уул тайлгын наадамд ирж барилдаад 5 даван шөвгөрч начин цол хүртжээ. Мөн наадамд 1876 онд дахин ирж барилдаад 7 даван үзүүрлэж заан цол авсан байна. Улмаар 1876 оны их даншигт 10 даваад Богдын шавь Гэлэгсэнгэ (хожмын дархан аварга)-д буулгуулж үзүүрлэн арслан цол, 1880 оны их даншигт 1032 бөх барилдахад 10 давж Богдын шавь Дончин (хожмын арслан)-д буулгуулж үзүүрлэн аварга цол хүртсэн. 1881 онд 7 давж шөвгөлсөн бол Уул тайлгын наадамд 1874 онд 5, 1876, 1877 онд 7 давж үзүүрлэн, 1878 онд 5, 1883 онд 4 давж шөвгөлсөн байна. Хамгийн сүүлд 1893 оны даншигт 3 давж зодог тайлахад дархан аварга болгож, таван газраас тус бүр нэжгээд мориор шагнаж байжээ. Мөн 1896 оны даншигт дархан аварга Г.Өсөхбаяр, О.Гэлэгсэнгэ нарын хамт хуучин ёсоор таван газраас нэжгээд мориор шагнуулжээ.
Дуламсүрэнгийн Оюунхорол
Дуламсүрэнгийн Оюунхорол нь 2014-2017 онд 2 удаа Байгаль орчин аялал жуулчлалын сайдаар ажиллаж байсан, Монголын улс төрч эмэгтэй юм.
Боловсрол
Оюунхорол 1981 онд Төв аймагт дунд сургуулиа дүүргээд, Улсын багшийн дээд сургуульд элсэн орж, 1986 онд математикийн багш мэргэжлээр төгссөн. Мөн 2003 онд Монгол Улсын Их Сургуулийг эрх зүйч мэргэжлээр дүүргэжээ.
Ажилласан байдал
Тэрбээр ажлын гараагаа 1986 онд Улаанбаатар хотын 10 жилийн 26-р сургуульд математикийн багшаар эхэлж, улмаар 1987-1989 онд тус сургуульдаа хичээлийн эрхлэгч, 1989-1990 онд Туул хорооны МХЗЭ-ийн хорооны нарийн бичгийн дарга, 1990-1991 онд Улаанбаатар хотын 10 жилийн 32-р сургуулийн хичээлийн эрхлэгчээр ажиллаж байгаад 1991 онд Отгонтэнгэр дээд сургуулийг үүсгэн байгуулж, ректороор нь ажиллах болсон.
Улс төрд
Оюунхорол 2000 онд УИХ-ын сонгуульд МАХН-аас нэр дэвшин анх удаа сонгогдсон. 2004 оны сонгуульд ялагдсаныхаа дараа 4 жил Отгонтэнгэр их сургуулиа удирдаж байгаад 2008 оноос хойш 3 удаа дараалан УИХ-д сонгогдож, 2020 оныг хүртэл УИХ-ын гишүүнээр ажиллажээ. Энэ хугацаандаа 2008-2009, 2019-2020 онд Монгол улсын их хурлын нийгмийн бодлого боловсрол соёл шинжлэх ухааны байнгын хорооны даргын сонгуульт албыг хашив.
Мөн 2014-2015 онд Монгол улсын засгийн газрын гишүүн, Байгаль орчин, ногоон хөгжил, аялал жуулчлалын сайд (Ерөнхий сайд: Ч.Сайханбилэг), 2016-2017 онд Монгол улсын засгийн газрын гишүүн, Байгаль орчин, аялал жуулчлалын сайд (Ерөнхий сайд: Ж.Эрдэнэбат)-аар ажилласан.
2020 оны сонгуульд нэр дэвшээгүй тэрбээр Ерөнхий сайд Хүрэлсүхийн зөвлөхөөр ажиллаж байгаад 2021 оны 8 сарын 18-нд Хөшигийн хөндийн бүтээн байгуулалт асуудал хариуцсан захиргааны дарга, Засгийн газрын бүрэн эрхт төлөөлөгчөөр томилогджээ.
Ангилал:Монголын багш Ангилал:Монгол Улсын Их Хурлын гишүүн Ангилал:Монголын байгаль орчин ба аялал жуулчлалын сайд Ангилал:Монгол улсын гавьяат багш Ангилал:Тосонцэнгэлийн (Завхан) хүн Ангилал:1963 онд төрсөн
IV Онори
Жиакомо Ромд чинээлэг, нөлөө бүхий Савеллигийн гэр бүлд 1210 онд төржээ. Тэрээр Парисын их сургууль д суралцаж, дараа нь Шалон-ан-Шампань хотын сүмд шашны канон цол хүртжээ. Дараа нь тэрээр Английн Норвичийн епархийн Бертон сүмийн ректороор томилогдсон байна.
1285 оны 3-р сарын 28-нд италийн Перужи хотод Ромын Пап IV Мартин нас барахад Кардинал Савелли 5-р сарын 20-нд санал нэгтэйгээр Ромын Папаар сонгогдож, IV Онори хэмээх нэрийг авсан. Түүний сонгогдсон нь пап ламын түүхэн дэх хамгийн хурдан сонголтуудын нэг байв. Түүнийг сонгогдсон тэр өдөр нь хамба ламаар томилж, Гэгээн Петрийн сүмд Пап ламтан титэм хүлээн авчээ. IV Онори маш өндөр настай байсан бөгөөд тулай өвчнөөр маш их зовж шаналж, зогсож ч, алхаж ч чадахгүй байв. Бясалгал хийх үеэр түүнийг сандал дээр суулгахаас өөр аргагүй байсан гэдэг.
Монголын Аргун хаан 1285 онд IV Гонориус руу Элчээр захидал илгээсэн бөгөөд өнөө үед латин орчуулга нь Ватикан д хадгалагдаж байна. Уг захидалдаа христийн шашинд орсон Аргун Арабчуудын эсрэг хамтарсан арга хэмжээ авахыг санал болгож байжээ.
Ангилал:Пап Ангилал:Италийн түүхэн хүн Ангилал:1210 онд төрсөн Ангилал:1287 онд өнгөрсөн
Юрий Антонов
Юрий Михайлович Антонов (орос:- Юрий Михайлович Антонов: 1945 оны 2-р сарын 19-нд ЗХУ-ын ЗСБНУзбек Улсын Ташкент хотод 1945 оны 2-р сарын 19-нд төрсөн) -зөвлөлтийн ба оросын хөгжмийн зохиолч, алдарт эстрадын дуучин, хөгжимчин, яруу найрагч, ОХУ-ын Ардын жүжигчин(1997).
Намтар
Эцэг Антонов Германд алба хаасны дараа Белоруссд цэргийн ангид алба хаах болж гэр бүлээрээ нүүсэн байна. Эх нь жаал хүү Юрийг Минск хотын ойролцоох Молодечно хотын хөгжмийн сургууль оруулаад дараа нь тус хотын Хөгжмийн дээд сургуульд ардын хөгжмийн зэмсэгийн ангид сургасан байна.
1963 онд Хөгжмийн дээд сургуулиа төгсөөд Юрий Антонов Минск хотын Хүүхдийн хөгжмийн сургуульд багшаар ажиллаж эхэлсэн бөгөөд тэр үед эцэг эх нь Минск хотод амьдардаг байв. Дараа нь Беларусийн Улсын Филармонид гоцлол хөгжимчин болсон.
1964 оны 11-р сард тэрээр цэрэгт татагдан, ЗХУ-ын Дотоод хэргийн яамны дэргэдэх дотоодын цэрэгт алба хааж, цэргийн сайн дурын уран сайханд оролцсон байна. Цэргээс халагдаад тэрээр төрөлх Филармонидоо эргэн ирж, ЗСБНБеларусь Улсын Ардын жүжигчин Виктор Вуячичийн "Тоника" чуулгын хөгжмийн найруулагчаар ажиллаж байжээ.
1969 онд Антоновыг Ленинград ын алдартай "Дуулж буй гитарууд" /Поющие гитары/ дуу хөгжмийн хамтлагт урьж, даралтад хөгжимчин хийжээ. Энэ хамтлагт тэрээр анх удаа гоцлол дуучин болсон бөгөөд Юрий Антоновын зохиосон анхны дуунууд болох "Нисэх онгоцны буудал", "Зориг хаана байна?" зэрэг олон дуунууд бүтжээ.
1973 онд "Мелодия" пянзны үйлдвэр Юрий Антонов болон Современник найрал хөгжмийн анхны пянзыг гаргажээ.
1979-1981 онд "Аракс" хамтлагтай хамтран ажилласан нь Антоновт ЗХУ-д алдар нэрийг авчирчээ.
Ю.Антоновын анхны удаан тоглогч том пянз 1981 онд Югославын «Jugoton» фирм гаргасан байна. Дараа нь Зүүн Герман, Польш, Чехословак, Куба зэрэг социалист орнуудад гарч эхэлсэн байна.
Антоновын 1982 онд зохион байгуулсан "Airbus" хөгжмийн хамтлагийн хамт 1984-85 онд "Мелодия" компанид түүний хоёр аварга том дискийг бичсэн - "Мөрөөдөлдөө итгэ" /Поверь в мечту/ ба "Удаан хүлээсэн онгоц" /Долгожданный самолёт/, "Каштаны гудамжинд" /На улице Каштановой/, "Залуу нас минь явж байна" /Уходит молодость моя/, "Би юунд ч харамсахгүй", "Миний зам энгийн", "Надад гараа өг" /Дай мне руку/ зэрэг шинэ дуунууд оржээ.
Тэрээр Зөвлөлт улсын хамгийн том нэр хүндтэй концертын тайзанд дээр тоглож байсан. Киев - 20 концерт, Ростов-на-Дону - 12 концерт, Москва - 28 концерт, Ленинград-25, концерт тус бүрт 14 мянга орчим үзэгчтэй байжээ.
Тэрээр 2008, 2012, 2014, 2015 онуудад "Legends of Retro FM" оросын олон улсын хөгжмийн наадмын тусгай зочноор оролцож байсан.
Гэр бүл
Юрий Антонов 3 удаа гэрлэж байсан.
Ангилал:Оросын жүжигчин Ангилал:ЗХУ-ын жүжигчин Ангилал:Найрамдлын одон шагналтан Ангилал:Оросын хүндэтгэлийн одон шагналтан Ангилал:ЗХУ-ын хөгжмийн зохиолч Ангилал:Оросын дуучин Ангилал:Оросын яруу найрагч Ангилал:Зөвлөлтийн яруу найрагч Ангилал:1945 онд төрсөн
Улсын төв их сургууль
Улсын төв их сургууль (товч. УТИС; 國立中央大學) — Тайвань орны Таоюаньд байгаа, 1962 онд сэргээн байгуулагдсан их сургууль.
Ангилал:Тайваний их дээд сургууль Ангилал:Таоюань
Өв (кино)
« Өв » — 1993 онд бүтсэн Монголын уран сайхны кино.
Агуулга
Алив улс, үндэстэнд өөрийг нь тодотгон илэрхийлсэн, цагийн эрхэнд мартаж, гээж болохгүй үеэс үед дээдлэн авч явах учиртай нандин шүтээн гэж байдаг. Энэ бол монголчууд бидний хувьд дээдсээс заяатай уугуул ахуй, эртнээс уламжилсан ёс заншил, хүнийг энэрэн хайрлахуйн чанар байдаг тухай өгүүлжээ. .
Эх сурвалж
Ангилал:1993 оны кино Ангилал:20-р зууны монгол кино Ангилал:Уран сайхны кино Ангилал:Монгол кинонууд
Ма Чу улс
Чу улс (хят: 楚; пиньинь: Chǔ) нь 907-951 оны хооронд оршиж тогтносон таван улс, арван ванлигийн үеийн Ма Иний байгуулсан вант улс юм. Хятадын түүхэнд Чу гэх нэртэй олон улс байдгаа болж Таван улсын үеийн Чу улс эсвэл Ма-гийн Чу улс гэж нэрлэж байлаа. Чу улсын нутаг нь одоогийн Хунань муж, Гуаншигийн зүүн хойд нутаг хамаарч байв. Нийслэл хот нь Чанша хот. 951 онд Өмнөд Тан улсад эзлэгдэж, Упин жедуши (武平军节度使) хэмээх засаг захиргааны нэгжид хуваарьлагдав. 963 онд Упин Жедуши нь Сүн улсад эзлэгдсэн.
Холбоотой хуудас
Ангилал:10-р зуун Ангилал:Хятадын династи
Зоя Касьяненко
Намтар
Тэрээр 1925 оны 11-р сарын 25-нд ЗХУ-ын Укарины Чернигов мужийн Бахмач дүүргийн Бахмач тосгонд төрсөн. Аугаа эх орны дайны оролцож явсан. 1941 оны 9-р сараас 1942 оны 6-р сар хүртэл тэрээр Орон нутгийн агаараас хамгаалах багийн гишүүн, 1942 оны 6-р сараас 10-р сар хүртэл эмийн санд ажиллаж байжээ. 1942 оны 10-р сараас 1944 оны 7-р сар хүртэл Ленинградын фронтын 41-р арми, дараа нь Балтийн 2-р фронтын цэргийн ангийн бүрэлдэхүүнд хээрийн эмнэлэгт сувилагчаар ажилласан. 1944 оны 6-р сараас 1945 оны 6-р сар хүртэл эмнэлгийн сувилагч.
1945-1950 онд Санкт-Петербургийн Улсын Их Сургуулийн Дорно дахины факультетийн оюутан, "Монгол хэлзүйч" мэргэжлээр суралцсан. Аспирантур (монгол хэл) төгсөөд 1953 онд "Орчин үеийн монгол хэлний нийлмэл өгүүлбэрийн асуудал" сэдвээр филологийн шинжлэх ухааны зэрэг хамгаалсан.
Тэрээр 2016 оны 12-р сарын 26-нд нас барж, 12-р сарын 29-нд Санкт-Петербург хотын Өмнөд оршуулгын газарт оршуулжээ.
Фосфорын дутагдал
Фосфорын дутагдал нь фосфорын хангамж дутагдсанаас үүсэлтэй ургамлын өвчлөл. Энэ тохиолдолд фосфор гэдэгт фосфатын (PO43−), моногидрофосфатын (HPO42−) ба дигидрофосфатын (H2PO4−) давсуудыг хамтатган ойлгоно. Эдгээр анионууд нь хоорондоо хялбар шилждэг ба аль нь давамгайлах нь хөрсний рН-с хамаардаг. Фосфат нь амьдралд амин чухал генийн материал болох ATФ-ын биосинтезэд шаардагддаг. Фосфорын дутагдлыг фосфор агуулдаг, ясны гурил, эрдэс фосфат, бууц, фосфорын бордоо зэргийг нэмсэнээр засаж болно.
Шинж тэмдэг
Фосфор (P) нь ургамалд эрүүл ба бүтээгдэхүүнт байхад шаардлагатай азотын (N) дараа орох хоёрдох чухал элемент юм. Фосфор нь ургамлын, фотофосфориляци, генетик тэвэрлэлт, тэжээлийн тээвэрлэлт, эсийн мембраны фосфолипидийг үүсгэх гэх мэт олон процессд ашиглагддаг. Дурьдагдсан процессүүд нь өөр процессуудад үл орлогдох байдаг. Жишээ нь фотофосфориляцийн процессоор ургамалд энергийн нөөц үүсэх ба энэ нь форфорын оролцоотой химийн урвалын үр дүн юм. Фосфор нь генийн (генетик) нөхөн үржлийн хамгийн чухал (түлхүүр) молекул бүрдүүлэгч юм. Фосфорын агууламж хүрэлцэхүйц хэмжээнд үгүй тохиолдолд, эсийн хуваагдал, ургамлын ургалт зэрэг генетик процессууд сулрана. Тиймээс, фосфор дутагдалтай ургамал, фосфор хангалттай хэмжээнд авсан ургамалаас илүү удаан ургалт хөгжилтэй байдаг. Фосфорын дутагдлын улмаас саарсан өсөлт нь навчны жижиг хэмжээ, навчны тооны цөөрөлт зэрэгтэй харилцан уялдаатай. Форфорын дутаглаас шалтгаалан ургамалд нүүрсусын нөөцийн тэнцвэр алдагдаж болно. Ургамлын эсийн үндсэн үүрэг болох фотосинтез (нарны гэрэл ба уснаас энерги үйлдвэрлэх) нь фосфор дутаглын үед хэвийн явагддаг ч, эсийн фосфорын ашиглалт удааширсан байдаг. Фосфорын дутагдалтай ургамлын энэ тэнцвэргүй байдал нь илүүдэл нүүрсус бий болоход хүргэдэг. Нуурсусын илүүдэл нь навч бараантаж илэрнэ. Зарим ургамлын навчны пигмент өөрчлөгдөж тод ягаан өнгөтэй болж хувирна.
Циклоалкан
Циклоалкан (полиметил нүүрс ус, нафтен, циклан, циклопарафи) цагираган хэлхээ бүхий нүүрс ус. 1883 онд нефтийн нэгдлээс илрүүлсэн.
Физик шинж: Хэвийн нөхцөлд (С3 — С4) — хий, (С5 — С16) — шингэн, С17 —хойш хатуу бодис. Буцлах, хайлах температур нь алканаас өндөр. Усанд уусахгүй. Атомын тоо нэмэгдэх тусам буцлах хайлах температур ихсэнэ.
Ангилал:Бодисын бүлэг
Каан Айхан
Каан Айхан (Kaan Ayhan; 1994 оны арваннэгдүгээр сарын 10-нд Германы Гельзенкирхен хотод төрсөн) — Туркийн хөлбөмбөгчин бөгөөд «Шальке 04» багт тоглодог.
Айхан Шальке 04» багтай 4 жилийн гэрээ 2013 оны арваннэгдүгээр сарын 4-нд байгуулсан.
Гадны холбоос
Ангилал:Туркийн хөлбөмбөгчин Ангилал:Хөлбөмбөгийн хамгаалагч Ангилал:Хөлбөмбөгийн хагас хамгаалагч Ангилал:Шальке 04 багийн тоглогч Ангилал:Туркууд Ангилал:Германы хүн Ангилал:1994 онд төрсөн
Канадын төрийн далбаа
Канад Улсын Төрийн далбаа (Maple Leaf Flag "Агч модны навчит далбаа", l’Unifolié "Нэг навчит") нь 1965 оны хоёрдугаар сарын 15-нд хамгийн анх мандуулсан төрийн далбаа юм.
Энэ төрийн далбааг хэрэглэхээс өмнө Их Британийн Улаан Тугны (Red Ensign) өөр өөр хувилбарыг, Канадын төрийн сүлдийг далбааны хийсэх талд нь нэмж оруулан ашиглаж байв.
Төрийн далбааны хийц
Төрийн далбаагаа «улаан баганаар хашигдсан канадын мөнгөн багана дээр улаан агч модны навч» хэмээн тодорхойлжээ. Канадад ихээр байдаг агч мод нь тус улсын экпортын гол бүтээгдэхүүний нэг болдог бөгөөд навчийг далбаа дээр 11 үзүүртэй дүрсэлдэг байна. Гурван судал бүхий төрийн далбааны голын цагаан багана нь квадрат хэлбэртэй төв элемент бөгөөд түүний хоёр талын улаан хэсгүүд нь энэ цагаан баганын яг талтай тэнцэх өргөнтэй байна. Далбааны өргөн нь өндрөөсөө яг хоёр дахин урт байдаг.
Цагаан талбар дээр нь 11 үзүүртэй, улаан өнгөт чихрийн агч модны навчийг дүрсэлсэн байдаг. Угтаа тус агч модны навч 11 биш 23 үзүүртэй байдаг нь энэхүү дүрслэл байгаль дээрх бодит навчны дүрс биш юм. Жишээ нь Австралийн төрийн далбааны «Үндэстнүүдийн Хамтын Нөхөрлөлийн Од» нь тус улсын холбооны муж улсуудын тоог илэрхийлэх бол Канадын навчны үзүүрийн 11 гэсэн тоо нь ямар нэг утга агуулдаггүй байна. Хуучны хэд хэдэн төрийн далбаан дээрх агч модны навч нь 13 эсвэл 15 үзүүртэй бас байсан байдаг. Өнөөгийн хэрэглэж буй хэлбэрийн дизайныг сонгохдоо салхин сувагт оруулан туршиж байж сонгосон байдаг бөгөөд үүний учир нь ямар хувилбар нь хүчтэй салхинд хамгийн үзэмжтэй харагдаж байгааг нь тогтоосон хэрэг байв.
Далбааны хоёр захын улаан өнгө нь номхон далай ба атлантын далайг бэлгэддэг аж. Харин цагаан өнгө нь арктикийн цасыг бэлгэднэ. Мөн түүнчлэн улаан өнгө бас дэлхийн нэгдүгээр дайнд амь үрэгдсэн канад цэргүүдийн дурсгалд зориулагдсан байдаг.
Түүх
18-р зууны эхээр агчийн навч нь канадын байгаль ба хүрээлэн буй орчны бэлгэдэл болон бий болжээ. Тухайн үеийн Канадын төрийн сүлдэнд ч бас агчийн навч нь цорын ганц бэлгэдэл болон орсон байдаг байв. 1921 онд V Георг хан Канадын төрийн далбааны өнгийг тогтоосон ба чингэхдээ улааныг нь Английн төрийн далбааны Гэгээн Георгийн загалмайнаас, цагааныг нь VII Карл ханы далбааны өнгөнөөс уламжлуулан авчээ.
Эшлэл
Ангилал:Төрийн далбаа !
Дунхай их сургууль
Дунхай их сургууль (товч. ДХИС; 東海大學) — Тайвань орны Тайжунд байгаа, 1955 онд үүсэн байгуулагдсан их сургууль.
Цахим холбоос
Ангилал:Тайванийн их сургууль Ангилал:Тайжуны байгууллага Ангилал:Хувийн дээд сургууль Ангилал:1955 онд байгуулагдсан
Гэлэгсэнгэ
Гэлэгсэнгэ нь одоогийн Дорнод аймгийн Сэргэлэн сумын нутгийн бөх. 1853 онд төрсөн.
Түүний өвөг эцэг Очир нь 1838 оны их даншигт 8 даван шөвгөрч заан цол хүртэж байсан бөх байжээ. Очир заан 2 хүүтэй. Том нь Омбой, бага нь Үйзэн юм. Омбой бол Богдын шавийн нэрийн өмнөөс барилдаж байсан бөх бөгөөд 1855 оны бага даншигт түрүүлж байсан заан цолтон юм. Үйзэн нь 1859 оны уул тайлгад 4 даван шөвгөрч начин болж байжээ. Омбой заан 2 хүүтэй. Том нь Гэлэгсэнгэ, бага нь Дугар юм.
Гэлэгсэнгэ хүү 1876 оноос эхлэн Богдын шавийн нэрийн өмнөөс барилдаж эхэлжээ. Тэрээр 1876 оны их даншигт түрүүлж арслан цол, 1884 оны их даншигт түрүүлж даян аварга цол, 1890 оны их даншигт түрүүлж дархан аварга цол хүртсэн байна.
Их даншигт 4 удаа, бага даншигт 1 удаа, уул тайлгад 6 удаа нийтдээ Монголд наадамд Гэлэгсэнгэ дархан аварга 11 түрүүлжээ. Түүний дархан аварга болсон түүх нь дүү Дугар аваргатай салшгүй холбоотой юм.
Ангилал:Дархан аварга Ангилал:Дорнодынхон Ангилал:Сэцэн хан аймгийн хүн Ангилал:Монголчууд Ангилал:1853 онд төрсөн Ангилал:19-р эсвэл 20-р зуунд өнгөрсөн
Бүжийн Жалбаа
Бүжийн Жалбаа (1942 оны 7 сарын 15-нд Хөвсгөл аймгийн Цагаан-Үүр суманд төрсөн) нь олимпод оролцож явсан, Монголын тэшүүрчин, мөн үндэсний сурын хүндэт мэргэн, шагайн харвааны харьшгүй мэргэн цолтой. Тэшүүр, үндэсний болон урианхай сурын спортын мастер.
Тэшүүр
Жалбаа 1968 онд Греноблийн олимпод оролцож, 1500 метрийн зайд 2:18.0 амжилтаар 52-р байр эзэлжээ. Түүнээс хойш олон улсын тэмцээнд удаан хугацаанд оролцоогүй бөгөөд 2020 онд Инсбрукт зохиогдсон Ахмадын өвлийн наадамд Монголын багийн тугчаар оролцож байв.
Хувийн дээд амжилт:
Баянжавын Дамдинжав
Баянжавын Дамдинжав (1935 оны 11 сарын 9-нд Хөвсгөл аймагт төрсөн) нь Монголын цаначин, биатлонч. 1964 оны Инсбрукийн олимп, 1968 оны Греноблийн олимпод эх орноо төлөөлж оролцсон.
Ангилал:1935 онд төрсөн Ангилал:Монголын биатлонч Ангилал:Монголын цаначин
Хөүп Лэнг
Хөүп Элиз Росс Лэнг (Hope Elise Ross Lange, 1933 оны 11 сарын 28 – 2003 оны 12 сарын 19) нь Америкийн театр, кино, телевизийн жүжигчин байв.
Лэнг 1957 онд Пэйтон Плэйс киноны Селена Кроссын дүрийг бүтээсний төлөө "Алтан бөмбөрцөг", "Оскар"-ын шилдэг туслах эмэгтэй дүрийн шагналд нэр дэвшиж байв. 1969 болон 1970 онуудад Сүнс ба хатагтай Муир хошин цувралын Каролин Муирийн дүрээрээ Эмми шагналыг хошин цувралын шилдэг эмэгтэй гол дүрийн төрлөөр хүртжээ.
Цахим холбоос
Ангилал:1933 онд төрсөн Ангилал:2003 онд өнгөрсөн Ангилал:АНУ-ын кино жүжигчин Ангилал:Театрын жүжигчин Ангилал:Рийд коллежийн төгсөгч
ОУАЗ-н тэмдэгтийн жагсаалт
Цахим холбоос
Ангилал:Хэлний жагсаалт Ангилал:Википедиа:Хэрэгтэй мэдээллийн жагсаалт
Бизъяагийн Дашгай
Дашгай 1954 оноос цэргийн алба хааж, 1966-1970 онд Улсын багшийн их сургуульд суралцаж биеийн тамирын багш дасгалжуулагч мэргэжил эзэмшсэн.
Тэрбээр 1958-1968 онд улсын шигшээ багийн тамирчин, 1970-1978 онд Батлан хамгаалах яам, Алдар нийгэмлэгт цанын дасгалжуулагч, мэргэжилтэн, 1978-1989 онд Барилгын цэргийн удирдах газар офицер, Биеийн тамирын дарга, штабын даргаар ажиллаж байгаад дэд хурандаа цолтой тэтгэвэртээ суусан.
Б. Дашгай гүйлтийн цанын улсын 8 удаагийн аварга, Монголын Бүх Ард Түмний Спартакиадын 5 удаагийн аварга, биатлоны улсын 4 удаагийн аварга тамирчин юм.
Шагнал
Ангилал:1935 онд төрсөн Ангилал:Монголын цаначин Ангилал:Монголын биатлонч Ангилал:Алтан гадас одон шагналтан
Цэц магнай
« Цэц магнай » — 1995 онд бүтсэн Монголын уран сайхны кино.
Агуулга
Энэ кинонд Монголын эрийн гурван наадмын нэг болох халх сурын харваа, түүний онцлог, сурчдын ур чадвар, өвөрмөц арга барилыг уран сайхны хэлбэрээр тусган харуулжээ. .
Эх сурвалж
Ангилал:1995 оны кино Ангилал:20-р зууны монгол кино Ангилал:Уран сайхны кино Ангилал:Монгол кинонууд Ангилал:Нацагийн Жанцанноров
Лааган хот
Лааган (Лагань, Лагань) — Халимаг орны Лааганы районы төв, 13714 хүнтэй хот.
Түүх
1870 онд Төв Холбооны тойргоос нүүдэллэн ирсэн тариачид ижил нэртэй арал дээр (монгол, халимаг хэлний лаг буюу шавар гэх үгнээс үүсэлтэй) ирэн анхны тосгон үүсчээ.
Хүн амын өсөлт
Зүүлт: Хүн амын тооллогын мэдээ
Ян У улс
Ян У буюу У улс (хят:吳) нь 907-937 оны үед таван төр, арван улсын үед өмнөд хятадын нутагт оршин тогтносон хятадын хаант улс юм. Албан ёсны нэр нь У (吳) гэдэг байсан ч, хожуу үеийн түүх бичлэгт өмнөд У (南吴), Ян овогтын У улс (杨吴), таван төр, арван улсын үеийн У улс (五代十國之吳國), Хоннон (弘農) гэх зэргээр ямар нэгэн хоч өгч бичиж байсан нь газар нутаг, улс төр, цаг үе, хүний хүчин зүйлээс болж нэрнийх нь өмнө тодотгосон хоч нэмэгдэж байв. Нийслэл хот нь Гуанлин. Ян У улс нь одоогийн Аньхуй мужийн өмнөд, Жяньсү мужийн төв, өмнөд, Жянши мужийн ихэнх, Хубэй мужийн зүүн хэсгийн нутгийг эзлэн оршиж байв.
Тойм
У улсыг үндэслэгч Ян Шинми нь Тан гүрний үед Лужөүгийн цэргийн жанжин байсан. IX зууны сүүлчээс эхлэн Тан улсын хүч чадал сулран, орон нутгийн ноёд жанжид мужийг хэсэглэн захирсан биеэ даасан улс үүсч эхэлсэн. Ийм хямралын үед 892 онд Хуайнань мужийн төв Янжөү цайзыг эзлэн мужийг бүхлээр нь хяналтандаа авсны дараа Тан улсын хааны зарлигаар Хуайнань мужийн захирагч болжээ. Ойр хавийн хот тосгодыг эзлэн өөрийн хүрээгээ тэлсээр 902 онд Тан улсын эзэн хааныг авлигадаж өөртөө У ван цол шагнуулав. 905 онд Ян Шинми нас барсны дараа хүү Ян Во залгамжилж, 907 онд Тан улс мөхсний дараа өөрийгөө эзэн хаанд өргөмжилж, У улсыг байгуулсан. Ян Во нь улсын эзэн болсон ч бодит эрх мэдлийг эцгийнх нь зөвлөх асан шадар сайд Шю Вэнь атгаж байв. 908 онд Ян Во өөрийн түшмэл Жан Хаотай хамтарч Шю Вэнийг зайлуулах гэж оролдоод Шю Вэний төрийн эргэлтээр баригдаж цаазлуулжээ. Шю Вэнь дараагийн хаанаар Ян Лоняныг өргөмжлөн сэнтийд залжээ. Шю Вэнь өөртөө Рунжөүгийн захирагчын тушаал олгуулж, хүү Шю Жишүньд нийслэл хот Гуанлиныг захируулан үлдээв. 918 онд Шю Жишүнь үхсний дараа Шю Жигао гэх өргөмөл хүү нь албан тушаалыг нь авав. 937 онд Шю Жигао төрийн эргэлтээр У улсын сүүлчийн хаан Ян Пү-г огцоруулж, өөрийгөө эзэн хаанд өргөмжлөн улсын цолыг Тан хэмээн халав. Үүнийг түүхэнд Өмнөд Тан улс гэдэг юм.
Эшлэл
Ангилал:Хятадын династи Ангилал:10-р зуун
Гэндгээгийн Батмөнх
Гэндгээгийн Батмөнх (1944 оны 8 сарын 10-нд Хөвсгөл аймгийн Алаг-Эрдэнэ суманд төрсөн) нь Монголын цаначин. 1968 оны Греноблийн олимпод эх орноо төлөөлж оролцсон.
Батмөнх 1972 онд Улсын Багшийн Дээд Сургуулийг биеийн тамирын багш мэргэжлээр төгссөн.
1964 оноос цанын спортоор хичээллэж, улсын 8 удаагийн аварга болжээ. 1974 оноос "Алдар" нийгэмлэгт дасгалжуулагчаар ажиллаж байв.
Ангилал:1944 онд төрсөн Ангилал:Монголын цаначин
Өмнөд Тан улс
Өмнөд Тан (хят: 南唐; пиньинь: Nán Táng) улс нь Таван улс, арван ванлигийн үед 937-975 оны хооронд өмнөд хятадад оршин тогтнож байсан хаант улс. 937 онд Ли Бянь үндэслэжээ. Ли Бянь бол Ян У улсын тэргүүн сайд Шю Вэний өргөмөл хүү Шю Жигао юм. Шю Вэнь өөд болсны дараа эрх мэдлийг гартаа атгаж, төрийн сайд болж, 937 онд төрийн эргэлтээр У улсын хаан Ян Пүг огцоруулж, өөрөө хаан болж Тан улсыг байгуулсан. Нийслэл хот нь Жиньлин (одоогийн Наньжин) хотод байсан. Тус улс 951 онд хүчирхэгжлийнхээ оргилд хүрч, өмнөх У улсаас гадна 945 онд Минь, 951 он Чу улсыг эзэлсэн нь одоогийн Аньхуй, Жянсү, Фужянь, Хүбэй, Хунань мужуудын газар нутгийг эзэгнэж байв. Гэвч 956-958 онд Хожуу Жоу улстай хийсэн дайнд ялагдаж, Хөх мөрнөөс хойшх бүх газраа алдаж, нийслэлээ Наньчан руу нүүлгэн, Хожуу Жоугийн вассаль улс болов. 975 онд Сүн улсад эзлэгдэв.
Ангилал:Хятадын династи
Шерил Кара Сэндберг
Ше́рил Ка́ра Сэ́ндберг (англ. Sheryl Kara Sandberg, 1969 оны 8 дугаар сарын 28-нд АНУ-ын Вашингтонд төрсөн) - Америкийн бизнес эрхлэгч, тэрбумтан, буяны үйлстэн эмэгтэй. Сэндберг нь Meta Platforms-ийн үйл ажиллагааны захирал (COO) бөгөөд LeanIn.Org-ийг үүсгэн байгуулагч юм. 2012 оны 6 дугаар сард тэрээр Facebook-ийн удирдах зөвлөлийн гишүүнээр сонгогдсоноор тус компанийн удирдах зөвлөлд ажилласан анхны эмэгтэй болсон юм.
2012 онд тэрээр "Time" сэтгүүлийн жил тутмын дэлхийн хамгийн нөлөө бүхий 100 хүмүүсийн жагсаалтад багтсан. 2019 оны 12 дугаар сарын байдлаар Сэндберг "Фэйсбүүк" болон бусад компаниудад хувьцаа эзэмшиж 1.8 тэрбум ам.долларын хөрөнгөтэй байжээ.
Намтар
Кара Сэндберг 1969 онд АНУ-ын Вашингтон хотод еврей гэр бүлд гурван хүүхдийн том нь болж мэндэлжээ. Эх - франц хэлний багш Адель Эйнхорн, эцэг- нүдний эмч Жоэл Сэндберг нар юм.
Түүнийг хоёр настай байхад нь тэдний гэр бүл Флорида мужийн Умард Майами Бич рүү нүүжээ. Тэрээр Норт Майами Бичийн ахлах сургуульд суралцаж, 1987 онд суралгаараа ангидаа есдүгээр байр эзэлж байжээ.
Тэрээр хоёрдугаар дамжааны ангийн дарга, Үндэсний хүндэтгэлийн нийгэмлэгийн гишүүн болж, ахлах ангийн удирдах зөвлөлд багтаж байжээ. Мөн Сэндберг 1980-аад онд ахлах сургуульд байхдаа аэробик заадаг байжээ. Тэрээр энэ үед профессор Лоуренс Саммерстай уулзаж танилцсан бөгөөд Л.Саммерс түүний зөвлөгч, дипломын ажлын удирдагч болжээ. Саммерс түүнийг Дэлхийн банкинд судалгааны туслахаар элсүүлсэн авсан бөгөөд тэрээр Энэтхэгт халварт өвчин, ДОХ, хараагүй байдлын чиглэлийн эрүүл мэндийн төслүүд дээр нэг жил орчим ажилласан байна.
1987 онд Сэндберг Харвардын коллежид элсэн орсон. Тэрээр 1991 онд эдийн засгийн чиглэлээр бакалаврын зэрэгтэй онц төгсөж, эдийн засгийн чиглэлээр төгсөж буй шилдэг оюутанд олгодог Жон Х.Уильямсын нэрэмжит шагнал хүртэж байсан. Тэрээр Харвардад байхдаа "Эдийн засагт болон Засгийн газар дахь эмэгтэйчүүд" нэртэй байгууллагыг үүсгэн байгуулалцаж байжээ.
1993 онд тэрээр Харвардын Бизнесийн сургуульд элсэн орж, 1995 онд Магистрын /MBA/ зэрэг хамгаалсан. Бизнесийн сургуулийн эхний жилд тэрээр тэтгэлэгт хамрагдсан байна.
2007 оны сүүлээр Facebook-ийн үүсгэн байгуулагч, гүйцэтгэх захирал Марк Цукерберг Дан Розенсвейгийн зохион байгуулсан Зул сарын баярын үдэшлэг дээр Сэндбергтэй уулзжээ. Цукерберг Үйл ажиллагааны ахлах захирлыг (COO) албан ёсоор хайгаагүй ч Сэндбергийг энэ үүрэгт "төгс таарч тохирох хүн" гэж бодсон гэдэг. Ингээд 2008 оны 3 дугаар сард Кара Сэндберг Google-ийг орхиж  Facebook компани COO-ийн үүрэгт ажилд авч байгаа тухай зарласан байна.
Улс төрийн байр суурь, буяны үйлс, үзэл бодол
Сэндберг 1993 онд Брайан Краффтай гэрлэж, жилийн дараа салсан. 2004 онд тэрээр Yahoo!-ийн гүйцэтгэх захирал байсан Дэйв Голдбергтэй гэрлэсэн. Хосууд хүү, охин хоёртой. Сэндберг, Голдберг нар хамтдаа орлоготой/хуваалцсан эцэг эхийн гэр бүлтэй байх талаар байнга ярилцдаг байв. Кара Сэндберг мөн Америк дахь ганц бие эцэг эхийн асуудлыг хөндөж байжээ.
Сандберг 2016 оны Ерөнхийлөгчийн сонгуульд Хиллари Клинтоныг дэмжиж байсан. Тэрээр 2020 оны Ардчилсан намын ерөнхийлөгчийн сонгуульд нэр дэвшиж буй ерөнхийлөгчийн сонгуулийн үеэр Фэйсбүүкийг илт шүүмжлэгч Элизабет Уорренийг олон удаа дэмжихээс татгалзсан ч одоогийн ерөнхийлөгч Дональд Трампын эсрэг "Би Ардчилсан намаас нэр дэвшигчийг дэмжинэ гэж бодож байна" гэж мэдэгджээ.
2016 оны 11-р сард Сандберг өөрийн болон талийгаач нөхрийнхөө нэрээр Lean In Foundation-ээ Шерил Сандберг ба Дэйв Голдбергийн гэр бүлийн сан болгон өөрчилсөн. Энэхүү шинэ сан нь LeanIn.Org-д ивээлд байгаа бөгөөд Сандберг өөрийн "Option B" номыг тойрсон шинэ байгууллага нь сан болон бусад буяны үйлсийг санхүүжүүлэхийн тулд ойролцоогоор 100 сая ам.долларыг Facebook-ийн хувьцаанаасаа шилжүүлжээ.
Богд хаан (кино)
«Богд хаан» — 2011 онд Монгол улсад монгол хэлээр бүтсэн түүхэн уран сайхны кино.
Уг кинонд 1911 оны 12 дугаар сарын 29-ны өдөр Монголчууд манж гүрнээс салж, бие даан тусгаар тогтносноо дэлхий дахинд албан ёсоор зарлаж, Богд Жавзандамба хутагтыг Монгол улсын эзэн хаанаар өргөмжилсөн түүхэн үйл явдлыг үзүүлсэн.
Гол дүр
Ангилал:21-р зууны монгол кино Ангилал:Монгол кинонууд Ангилал:Уран сайхны кино Ангилал:Нацагийн Жанцанноров